Asinsdonoru diena Valmierā
2025-01-06 10:00 - 13:00 (Europe/Helsinki) | Valmieras Kultūras centra lielā zāle, Rīgas iela 10, Valmiera, Latvija
Valsts asins donoru centrs (VADC) organizēs izbraukumu uz Valmieru, aicinot iedzīvotājus ziedot asinis Valmieras Kultūras centrā, Rīgas iela 10, Valmierā, 6. janvārī no plkst. 10.00 līdz 13.00.
Lai ziedotu asinis, līdzi ņem derīgu pasi, eID karti vai jebkuru citu personas apliecinošu dokumentu, kas satur sekojošu informāciju- personas kodu, vārdu, uzvārdu, foto un bankas konta numuru!

Esi 18 – 65 gadus jauns (donori, kuri asins/asins komponentus nodod pirmo reizi līdz 60 gadiem);
Sver ne mazāk par 50 kg;
Dienā pirms asins nodošanas neesi lietojis alkoholu;
Esi paēdis, izgulējies, atpūties, jūties labi;
Esi vesels un pēdējā laikā neesi slimojis;
Pirms tam esi lietojis veselīgu uzturu un daudz šķidruma;
Neesi nodevis asinis vismaz 9 nedēļas, un 12 mēnešu periodā to jau neesi darījis 4 reizes (attiecas uz sievietēm) vai 6 reizes (attiecas uz vīriešiem, pie kam pēc 6. reizes vīriešiem jāievēro 3 mēnešu pārtraukums).

Iesaistoties asinsdonoru kustībā, ir iespēja palīdzēt nelaimē nonākušajiem, kam nepieciešamas asinis.
Plašāku informāciju par to, kā var ziedot asinis un kāpēc tas ir svarīgi, lasiet VADC tīmekļvietnē https://www.vadc.lv/lv

Erudīcijas spēle "Zini! Mini! Uzzini!"
2025-01-08 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
8.janvārī plkst. 18.30 Erudīcijas spēle “Zini! Mini! Uzzini!” Valmieras Kultūras centrā. Dalības maksa komandai – 25 EUR. Biļetes: www.ziniminiuzzini.lv

Valmieras Dizaina un mākslas vidusskolas audzēkņu darbu izstādes atklāšana
2025-01-09 15:00 - 16:00 | Valmieras Kultūras centrs, Rīgas iela 10, Valmiera, Latvija
9.janvārī plkst. 15.00 Valmieras Kultūras centra Mazajā zālē Valmieras Dizaina un mākslas vidusskolas audzēkņu darbu izstādes atklāšana, muzicējot Valmieras Mūzikas skolas pianistiem. Ieeja bez maksas

Valmieras un Ķekavas jauniešu tautas deju kolektīvu koncerts
2025-01-12 16:00 - 17:15 | Valmieras Kultūras centrs, Rīgas iela 10, Valmiera, Latvija
12.janvārī plkst. 16.00 Valmieras Kultūras centrā norisināsies Valmieras un Ķekavas jauniešu tautas deju kolektīvu koncerts “Šai zemei es piederu”.
Koncertā piedalīsies:
* Valmieras Kultūras centra jauniešu deju kolektīvs “Sadancis”
* TDA “Gauja” studijas 7.-9.klašu un 10.-12.klašu kolektīvi
* Valmieras Pārgaujas Valsts ģimnāzijas jauniešu deju kolektīvs “Pārgaujas delveri”
* Valmieras Valsts ģimnāzijas jauniešu deju kolektīvs “Pērkonītis”
* Ķekavas vidusskolas tautas deju kolektīvi “Ķekaviņa” un “Šeku reku”

Ieeja: 5 EUR. Ar Valmieras kultūras karti 1 EUR atlaide.

Valmieras Jaunatnes centra “Vinda” ziemas koncerts
2025-01-15 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
15.janvārī plkst. 18.00 Valmieras Jaunatnes centra “Vinda” ziemas koncerts.
Ieeja bez maksas

Valmieras Mūzikas skolas abiturientu koncerts “Labvēlīgā gaismā”
2025-01-17 18:00 - 19:00 | Valmieras Kultūras centrs, Rīgas iela 10, Valmiera, Latvija
17.janvārī plkst.18.00 Starptautiskā Ziemas mūzikas festivāla “Zvaigznes ceļš” notikums. Valmieras Mūzikas skolas abiturientu koncerts “Labvēlīgā gaismā”
Ieeja bez maksas

Muzicējošo ģimeņu spiets “Tikšanās uz Piena ceļa”
2025-01-18 16:00 - 17:00 | Valmieras Kultūras centrs, Rīgas iela 10, Valmiera, Latvija
18.janvārī plkst. 16.00 Starptautiskā Ziemas mūzikas festivāla “Zvaigznes ceļš” notikums. Muzicējošo ģimeņu spiets “Tikšanās uz Piena ceļa”. Ieeja bez maksas

Jaunā Miltu teātra izrāde "Sprīdītis. 100 nacionālās īpatnības"
2025-01-18 19:00 - 20:30 | Kocēnu kultūras nams, Alejas iela 3, Kocēni
18.janvārī plkst.19.00 Kocēnu Kultūras namā ar izrādi par to, kā Sprīdītim ceļā uz Dziesmu svētkiem gāja “SPRĪDĪTIS. 100 NACIONĀLĀS ĪPATNĪBAS” viesosies Jaunais Miltu teātris.
Vai īsts latvietis zaļumballē spēj nedziedāt līdzi dziesmai “Zemenes”? Kāpēc latvietis nemet ārā savu slinkumu, bet to lāpa? Kāpēc satraukumā latvieša sirds lec pa muti laukā? Latvietī allaž kūsā jautājums “Kas es esmu?”. Kur meklēt nacionālo pašapziņu? Kur tā mājo? Vai celt saulītē savas idealizētās rakstura īpašības vai piesegt tās ar pelēku vadmalas drāniņu? Sprīdītis dodas ceļā…
Lomās: Ansis Cīrulis, Dzintra Šterna, Juris Milts, Katrīna Milta, Katrīna Rudzīte, Paula Zvaigzne, Signe Zole, Elizabete Milta
Režija, scenogrāfija – Līga Milta
Horeogrāfija – Agnese Bordjukova
Pie skaņas, video pultīm – Inese Āriņa
Pie gaismas pults – Jānis Krujelis
Iestudējums saņēmis augstu novērtējumu Latvijas amatierteātru iestudējumu skatē “Gada izrāde 2023”, kā arī Pasaules latviešu teātru saietā “PLATS solis 2024” Stokholmā.
Ieeja: 10 EUR, pasākuma dienā – 12 EUR. Pirms pasākuma biļetes varēs iegādāties arī norises vietā.

1991.gada barikāžu aizstāvju atceres brīdis
2025-01-20 15:00 - 15:20 | Valmiera
20.janvārī plkst.15.00 1991. gada barikāžu aizstāvju atceres brīdis pie Barikāžu piemiņas akmens

Katrīna Gupalo mīlestības dziesmu koncertprogrammā "Orhideja"
2025-01-23 19:00 - 20:30 | Kocēnu kultūras nams, Alejas iela 3, Kocēni
23.janvārī plkst.19.00 aicinām uz Katrīnas Gupalo mīlestību dziesmu koncertu “Orhideja” Kocēnu Kultūras namā.
Katrīnas Gupalo jaunā solo koncertprogramma “Orhideja” aicina klausītāju atklāt mākslinieces romantisko, sievišķīgo, emocionālo, trauslo un reizē temperamentīgo pasauli. Koncertā skanēs Katrīnas radītā mūzika – gan jaunas un vēl nedzirdētas kompozīcijas, gan klausītāju iemīļotās dziesmas “The Cat’s Song”, “Dur prom” un daudzas citas. Programmu papildinās skaistākās mīlestības dziesmas franču un itāļu valodā.
Visas dziesmas klausītājiem būs iespēja izbaudīt tieši tādā skanējumā, kādā tās ir radušās – akustiski, vienīgi balss un klavieru skaņās. Būdama vienlaikus profesionāla pianiste un dziedātāja, viņa rada krāsainas, spilgtas un emocionālas skaņu gleznas.

“Katrīnai Gupalo latvju populārajā mūzikā nav ekvivalenta – viņa ir dzīvāka par dzīvu, ar viņas enerģiju varētu darbināt HES! To nevar nejust arī mūzikā: Katrīna ar savu aizrautību aizrauj sev līdzi arī klausītājus, un nav pat būtiski, vai viņa izpilda savu repertuāru vai cita komponista dziesmas savās versijās.”
– Sandris Vanzovičs, Neatkarīgā Rīta Avīze

Katrīna Gupalo ir viena no neordinārākajām latviešu mūziķēm – spēcīga un jutekliska balss tembra īpašniece, komponiste, pianiste, mūzikas izrāžu veidotāja, producente un aktrise. Katrīnas radītā “The Cat’s Song” pārsteidza tūkstošiem klausītāju visā pasaulē, saņemot augstu mūzikas kritiķu un klausītāju novērtējumu, kā arī 3. vietu Latvijas Eirovīzijas konkursā “Supernova”. Savukārt 2023. gads iesākās ar augstākā Latvijas valsts apbalvojuma – Triju zvaigžu ordeņa saņemšanu un dalību Muzikālās bankas lielkoncertā Daugavpils Olimiskajā centrā. Katrīna ir iekļauta žurnāla «Pastaiga 2022» un «Pastaiga 2023» gada sasniegumu topā «Izcilākās Latvijas sievietes». Viņas radītā Ukrainas atbalsta dziesma “Resistance”, kas pulcēja vairāk kā 40 mūziķus, bija nominēta Latvijas Televīzijas un Radio gadabalvai “Kilograms Kultūras”, bet dziesma “Dur Prom” kļuva par radiohitu un 13 nedēļas bija Latvijas spēlētāko dziesmu TOP 10, skanot deviņās Latvijas radiostacijās. Katrīna Gupalo studēja Rietumu Mūzikas akadēmijā Kalifornijā (ASV), Londonas Karaliskajā mūzikas akadēmijā (UK) un Jāzepa Vītola Lavijas Mūzikas akadēmijā. Katrīna ir uzstājusies Somijā, Lielbritānijā, ASV, Ukrainā, Francijā, Spānijā, Igaunijā, Uzbekistānā, Nīderlandē, Kazahstānā un Lietuvā, kā arī lielākajās Latvijas koncertzālēs – Arēnā Rīga, Hanzas Peronā, Ķīpsalas hallē, koncertzālē Palladium, Liepājas Lielajā Dzintarā, Vidzemes koncertzālē CĒSIS, Rēzeknes koncertzālē GORS, Ventspils Jūras vārtos, kā arī Prezidenta Pilī. Viņa ir idejas un režijas autore, un izpildītāja izrādēs “100 gadi ar Piafu” un “Pēc Pusnakts”, kas notika vairāk nekā 30 koncertzālēs Latvijā un ārzemēs, kā arī guva augstu britu kritikas novērtējumu Londonas “Camden Fringe” festivālā. Katrīna ir koncertaģentūras “Aira Laiviņa Artists” radītāja, “Osokina Brīvības Festivāla Ukrainai” idejas līdzautore, organizētāja un dalībniece.

XXIV Jaunrades deju konkurss
2025-01-25 11:30 - 14:15, 2025-01-25 17:00 - 21:00 | Valmieras Kultūras centra lielā zāle, Rīgas iela 10, Valmiera, Latvija
Sestdien, 25. janvārī, Valmieras Kultūras centrā notiks XXIV Jaunrades deju konkurss, kura norisi divos koncertos aicināti vērot arī skatītāji. Žūrijas vērtējumam konkursā tiks nodotas kopumā 90 dejas, ko radījuši 45 horeogrāfi.
Latvijas Nacionālā kultūras centra rīkotajā konkursā dejas iesnieguši gan pieredzējuši horeogrāfi, gan jauni autori divās kategorijās: latviešu tautas deju un rotaļdeju apdares, kā arī latviešu skatuviskās oriģināldejas, kuru veidošanā izmantots folkloras horeogrāfiskais un muzikālais materiāls vai tā elementi. Horeogrāfi tika rosināti pievērsties visu paaudžu deju kolektīvu repertuāra papildināšanai.

Plkst.11.30 konkursa I daļā piedalīsies jauniešu (C grupa), vidējās paaudzes (D un E grupa) un senioru (F grupa) deju kolektīvi.
Plkst.17.00 konkursa II daļā uzstāsies jauniešu A un B grupas deju kolektīvi.
Uz katru konkursa daļu biļetes jāiegādājas atsevišķi. Biļetes skatītājiem pieejamas “Biļešu paradīzes” tirdzniecības tīklā.
Konkursā piedalīsies deju kolektīvi un ansambļi: “Ačkups”, “Artava”, “Atvasara”, “Dancis”, “Daugava”, “Dārdari”, “Dejotprieks”, “Dēka”, “Draudzība”, “Drellīši”, “Druvas seniori”, “Dzieti”, “Dzirnas”, “Dzīpars”, “Kalējs”, “Ieviņa”, “Jaunība”, “Jumalēni”, “Jundari”, “Liesma”, “Līgo”, “Mana rotaļa”, “Ogre”, “Ogrēnietis”, “Pērle”, “Pūpolītis”, “Pūrs”, “Raksti”, “Reizē”, “Rits”, “Rīgava”, “Rotaļa”, “Sadancis”, “Saime”, “Skabardzēni”, “Spole”, “Sprigulis”, “Sudarba stīgas”, “Šeku reku”, “Trejdeviņi”, “Vainags”, “Vektors”, “Vēja zirdziņš”, “Vizbulīte”, “Vīmyns”, “Zalktis”, “Zelta sietiņš”, “Zelta virpulis”, “Zīle”.
Dejas vērtēs žūrija: horeogrāfe, ilggadēja Deju svētku projektu vadītāja Maruta Alpa, horeogrāfe, Augšdaugavas novada un Daugavpils valstspilsētas deju kolektīvu virsvadītāja, deju ansambļa “Līksme” mākslinieciskā vadītāja Aija Daugele, horeogrāfu, Deju svētku un Limbažu novada deju kolektīvu virsvadītāja, deju ansambļa “Bramaņi” un “Dižbramaņi” virsvadītāja Taiga Ludborža, horeogrāfe, Cēsu novada deju kolektīvu virsvadītāja un Deju ansambļa “Daiļrade” mākslinieciskā vadītāja Iveta Pētersone- Lazdāne, horeogrāfe, Deju svētku un Siguldas, Saulkrastu, Ādažu un Ropažu novadu deju kolektīvu virsvadītāja, Tautas deju ansambļa “Kalve” un deju kolektīvu “Mārupieši” un “Klasesbiedri” mākslinieciskā vadītāja Gunta Skuja, Krāslavas novada deju kolektīvu virsvadītāja un deju kolektīvu “Pastaliņas”, “Raita” un “Jautraviņa” mākslinieciskā vadītāja Valda Timule, kā arī horeogrāfe, horeogrāfiskās folkloras speciāliste, etno kompānijas “Zeidi” vadītāja Dace Smirnova.
Latvijas Nacionālā kultūras centra rīkotais (LNKC) Jaunrades deju konkurss ir vienīgais notikums latviešu skatuviskajā tautas dejas nozarē ar mērķi papildināt Latvijas deju kolektīvu repertuāru ar jaunām un augstvērtīgām horeogrāfijām, tā nodrošinot Dziesmu un deju svētku tradīcijas turpinājumu. Konkurss sniedz apliecinājumu latviešu horeogrāfiskās un muzikālās tradīcijas attīstībai, kā arī parāda jaunas tendences un meklējumus, balstītus nacionālajā kultūrā.
Konkurss tiek rīkots sadarbībā ar Valmieras novada pašvaldību.

Vokālo ansambļu koncerts
2025-01-25 16:00 - 17:00 | Valmieras muzejs
25.janvārī plkst.16.00 Valmieras muzeja Izstāžu namā norisināsies vokālo ansambļu koncerts.
Kocēnu Kultūras nama vokālā ansambļa “Imera” vadītājs Imants Točs pastāstīja, ka koncertā kopā ar “Imeru” piedalīsies arī Rūjienas Kultūras nama sieviešu vokālais ansamblis “Skaniens”, Lēdurgas Kultūras nama vokālais ansamblis “Lēdurgas vīri”, Limbažu pagasta vīru vokālais ansamblis “Dziļezers”, vokālā grupa “Taka” no Jelgavas, kā arī vokālais ansamblis “Ad Rem”.
Ieeja bez maksas, ikviens laipni aicināts!

Jautrītei Putniņai veltītais Starptautiskais jauno pianistu konkurss
2025-01-29 11:00 - 13:00 | Valmieras Kultūras centra lielā zāle, Rīgas iela 10, Valmiera, Latvija
29.janvārī plkst.11.00 Jautrītei Putniņai veltītais Starptautiskais jauno pianistu konkurss. Ieeja bez maksas

Senioru vokālā ansambļa “Mežābele” un draugu koncerts “Atļauj šodien saviem gadiem skanēt”
2025-02-01 14:00 - 15:30 | Kocēnu kultūras nams, Alejas iela 3, Kocēni
1.februārī plkst.14.00 Kocēnu Kultūras namā notiks senioru vokālā ansambļa “Mežābele” un draugu koncerts “Atļauj šodien saviem gadiem skanēt”.
Koncertā piedalīsies:
Lodes kultūras nama vīru vokālais ansamblis “Rūjmalas vīri”
Pociema kultūras nama tradīciju kopa “Draiskās vīgriezes”
Matīšu Tautas nama senioru sieviešu vokālais ansamblis “Mārtiņroze”
Rūjienas senioru vokālais ansamblis “Ievas”
Rencēnu dziesmu draugu kopa “Dedzieda”
Kocēnu Kultūras nama amatierteātris “Valmiermuižnieki”
Kocēnu Kultūras nama senioru vokālais ansamblis “Mežābele”
Ieeja: 5 EUR. Biļetes: https://www.bilesuparadize.lv/lv/event/148920

Akustisko ģitāru meistari Gints Smukais & Ians Ītans Keiss koncertā "Landscapes"
2025-02-02 16:00 - 17:30 | Valmieras Kultūras centrs, Rīgas iela 10, Valmiera, Latvija
Akustisko ģitāru meistari Ians Ītans Keiss (ASV) un Gints Smukais atgriežas uz skatuvēm ar projektu “LANDSCAPES”, kas ievedīs klausītāju krāšņā, ainavu pilnā audiovizuālā ceļojumā.
2024. gadā abi mākslinieki satikās Bostonā (ASV), lai ierakstītu savu pirmo kopīgo oriģinālmūzikas albumu. Jaunās kompozīcijas mūziķi prezentēs 2025. gada koncertsērijā, apvienojot tās ar vizuālām projekcijām, ko filmējuši latviešu videogrāfi (Kristaps Ungurs, Annija Mangale u.c.).
Projekts ”LANDSCAPES” dibināts 2023. gadā un veiksmīgi ieskandināts ar koncertsēriju Latvijā, reizē atzīmējot arī pirmo kopīgo sadarbību skaņdarba “Aftershocks” (“Pēcgrūdieni”) videoklipa ietvaros. Ginta un Iana sadarbība turpinās – šogad mūziķi atgriežas ar jaunu mūziku no jaunā albuma, kas nosaukts projekta vārdā.
Pēc 2018. gadā izdotā albuma “Earth Suite” (Candyrat Records), kurā piedalījās 12 viesmūziķi, 2023. gadā Ians Keiss atgriezās pie solo formāta, kas no jauna papildināts ar kājas perkusijām un jauniem elektroniskiem efektiem. Tie gaumīgi integrēti viņa meistarīgajā akustiskajā spēlē un nevainojamajā dzīvās cilpas izmantošanā.
Abi mākslinieki koncertā izpildīs savu oriģinālmūziku, kā arī zināmas latviešu un ārzemju melodijas, un demonstrēs ģitāras pirkstu spēles (“fingerstyle”) smalko mūzikas pasauli, kurā var satikties itin visi žanri.
Ieeja: 15 EUR. Ar Valmieras kultūras karti 1 EUR atlaide no biļetes cenas. Biļetes – “Biļešu Paradīzē”.

Pašdarbnieku svētki "Raibie 90tie"
2025-02-08 18:00 - 20:00 | Valmieras Kultūras centra lielā zāle, Rīgas iela 10, Valmiera, Latvija
8. februārī plkst. 18.00 Valmieras Kultūras centrā notiks Pašdarbnieku svētki “Raibie 90tie”. Svētku koncertā piedalīsies visi mākslinieciskās pašdarbības kolektīvi, savukārt Valmieras Kultūras centra foajē būs aplūkojama Tautas Lietišķās mākslas studijas “Valmiera” darbu izstāde.
Koncerta ieejas maksa: 8-10 EUR. Ar Valmieras kultūras karti 1 EUR atlaide. Biļetes: https://www.bilesuparadize.lv/lv/event/148918

Sirsnīga komēdija "Mazpiļsāta"
2025-02-10 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Pannas Teātris skatītājiem piedāvā izrādi – slavenākās mūsdienu Latgales lugu (“Latgola.LV”, “Ontans i Anne” u.c.) autores Danskovītes jaunāko komēdiju.
Izrādes režisors Juris Rijnieks liks aktieriem Zanei Daudziņai, Aldim Siliņam, Elīnai Vānei, Jānim Skanim vai Jurim Lisneram runāt arī latgaļu mēlē un iejusties mazpilsētas dzīvē ar sirsnību un humoru.
Gribas kaut ko īstu un sirsnīgu! – bieži dzirdams visapkārt. Gribas darīt kaut ko tā, kā pašam tīkas – vienkārši un no sirds!
Tad nu mazpiļsāta Lotgolā ir īstā vieta, kur tam visam notikt!
Tur pat kaķiem auru laiks turpinās visu gadu.
Tur izbijuši deputāti dodas pavadīt pensijas gadus, lai joprojām sajustos lieli un cienījami.
Un turpat arī Eiropas ceļus izstaigājusī meitene Eva, atgriežas savā dzimtajā pusē, lai sāktu dzīvot no jauna. Viņas vizīte pie māsīcas sagriež kājām gaisā visu ierasto dzīves ritējumu un sāk notikt neparastas lietas – pilsētas policists sarosās un sāk gludināt bikses, vietējie krišnaīti tirgo apreibinošus keksiņus, bijušajam deputātam nakts striptīzs atgriež vīrišķo spēku un, protams, Eva satiek savu Ādamu, kuru viņa atmodina no vecpuiša letarģiskā miega.
Lauku zaļumballe, rīta pastaiga miglā, saules sagaidīšana ciešos apskāvienos un biznesa perspektīva, kas nes ienākumus, ļauj viņai nonākt saskaņā ar sevi.
Latgale – tilts pašam pie sevis!
Lugas autore :Danskovīte
Režisors: Juris Rijnieks
Lomās: Zane Daudziņa, Aldis Siliņš, Elīna Vāne, Jānis Skanis vai Juris Lisners.
Scenogrāfs: Ivars Noviks
Muzikālais noformējums: Vinsents Kukojs, Artūrs Uškāns
Kostīmu māksliniece: Una Bērziņa
Producents: Pannas Teātris
Informācija:
www.pannasteatris.lv
Biļetes: Biļešu Paradīzes kasēs
Izrāde divās daļās ar starpbrīdi.

Erudīcijas spēle "Zini! Mini! Uzzini!"
2025-02-11 18:30 - 21:00 | Valmieras Kultūras centra lielā zāle, Rīgas iela 10, Valmiera, Latvija
11.februārī plkst.18.30 Erudīcijas spēle “Zini! Mini! Uzzini!” Valmieras Kultūras centrā. Dalības maksa: 25 EUR (komandai), biļetes www.ziniminiuzzini.lv

Festivāls-konkurss “No baroka līdz rokam”
2025-02-13 12:00 - 14:00 | Valmieras Kultūras centra lielā zāle, Rīgas iela 10, Valmiera, Latvija
13.02. plkst.12.00 Valmieras Kultūras centrā norisināsies festivāls-konkurss “No baroka līdz rokam”
Ieeja bez maksas

INDYGO. DJ Rūdolfs Švēde. Koncertu cikls "Jauna Jauda"
2025-02-14 20:00 - 23:30 | Valmieras Kultūras centrs, Rīgas iela 10, Valmiera, Latvija
Valentīndienā, 14.februārī, no plkst.20.00 aicinām uz koncertu cikla “Jauna Jauda” koncertu Valmieras Kultūras centra Mazajā zālē. Koncertā uz skatuves kāps grupa “INDYGO”, par muzikālo labsajūtu rūpēsies arī DJ Rūdolfs Švēde.
Kas ir šis dzīvsudrabam līdzīgais un mūžam mainīgais rokmūzikas trio – tie ir Indygo! Indygo 2024. gada iesākumā izdevis, iespējams, labāko modernās rokmūzikas albumu “6”, par kuru daudzi runā kā par labāko, kas noticis Latvijas rokmūzikā 2024. gadā! Grupa nosvinējusi šī paša gada aprīļa izskaņā albuma atvēršanas svētkus karstākajā galvaspilsētas kultūrlokālā Palladium Rīga – apstāties laika nav, tamdēļ grupa turpina darbus gan pie jaunām sadarbībām, jauniem koncertplāniem, kuros viens no pieturpunktiem būs Valmiera!
“Kamdēļ Valmiera? Vēsturiski, līdz pat šai baltdienai Indygo sastāvā ir bijuši bundzinieki tikai no Valmieras. Tie ir bijuši divi – sākotnēji Andrejs Verza, kura pienākumus un sirdspukstus pārņemis Miks Riekstiņš. Abi Valmieras puiši ir iedevuši savu artavu vidzemnieka pārliecības mūsu muzikālajā darbībā, mugurkauls pavisam noteikti ir stingrāks pateicoties šiem puišiem!” nekautrīgi izsakās grupas frontmens Mārtiņš Vaters.
Tiekamies Valmieras Kultūras centrā Visu mīlētāju dienā – 14. februārī – dienā, kad svinēsim ne tikai mīlestību starp partneriem, bet mīlestību vienam pret otru un visi kopā mīlestību pret rokmūziku. Indygo koncertā dzirdēsiet dziesmas latviešu valodā, kas caurstrāvojušas grupas gaitas no pirmā līdz pat uz šo brīdi pēdējam albumam!

Ieeja: 10 EUR, pasākuma dienā – 15 EUR. Biļetes var iegādāties “Biļešu Paradīze” kasēs un elektroniski: https://www.bilesuparadize.lv/lv/event/147520

Koru koncerts "Mīlestības dziesmas"
2025-02-15 17:00 - 18:30 | Kocēnu kultūras nams, Alejas iela 3, Kocēni
15. februārī plkst. 17.00 Kocēnu Kultūras namā norisināsies koncerts “Mīlestības dziesmas”.
Koncertā piedalīsies soliste Karlīne Cīrule, Kocēnu Kultūras nama jauktais koris “Imera”, Strenču Kultūras centra jauktais koris “Rītu puse”, Jelgavas valstspilsētas pašvaldības iestādes “Kultūra” jauktais koris “Balti” un instrumentālā grupa. Jauktokoru “Imera” un “Rītu puse” diriģents Imants Točs pastāstīja, ka koncertā “Imera” izpildīs Pētera Butāna dziesmu ciklu “Mīlestības dziesmas” ar Friča Bārdas dzeju, savukārt jauktais koris “Rītu puse” – Jāņa Lūsēna dziesmas ar Friča Bārdas tekstiem.
Ieeja: 5 EUR. Biļetes iepriekšpārdošanā “Biļešu Paradīzē” un pirms pasākuma – Kocēnu Kultūras namā. Biļetes elektroniski: https://www.bilesuparadize.lv/lv/event/148921

Shipsea koncerts "
2025-02-15 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
15.februārī plkst.19.00 aicinām uz Shipsea koncertu “<3” Valmieras Kultūras centrā!
Shipsea par gaidāmo koncertu saka:
“Mīlestība uz. Mīlestība no.
Tik daudzi veidi tam galvenajam dzinējspēkam, kura dēļ pēkšņi visam pasaulē ir jēga. Tam iemeslam, kamdēļ vispār esam radušies un galu galā – radīti.
Manas mīļākās mīlestības dziesmas radošo tuvinieku klātbūtnē – no Imanta Kalniņa, Ojāra Vācieša līdz Pēteram Geibriēlam. Būt kopā visur, kur “Tavi viļņi” nāk – “Pie upes” un “Siltā gaismā”. No “Taviem ceļiem” līdz pat “Lielajām cerībām”.”
Koncertā piedalīsies:
Jānis Šipkēvics
Una Daniela
Gabriēla Zvaigznīte
Miķelis Putniņš
Kārlis Josts
Rūdolfs Daņiļevičs
Ieeja: 20-30 EUR.

Jauniešu kora “Skan” koncerts Valmieras Romas katoļu baznīcā
2025-02-16 13:00 - 14:00 | Valmieras katoļu baznīcā
Svētdien, 16.februārī, plkst.13.00 Vidzemes Augstskolas un Valmieras Kultūras centra jauniešu koris “Skan” (mākslinieciskā vadītāja Irēna Zelča, diriģents Rūdolfs Bērtiņš un koncertmeistare Līga Ivāne) ielūdz uz muzikālu satikšanos Valmieras Romas katoļu baznīcā.
Mākslinieciskā vadītāja Irēna Zelča pastāstīja, ka šis ir kora jubilejas gads – 17.maijā “Skan” aicinās visus kora draugus, atbalstītājus un mūzikas cienītājus uz 25 gadu kopābūšanas jubilejas koncertu Valmieras Kultūras centrā. “Jau šobrīd Ivo Martinsona režijā norit gatavošanās 25 gadu jubilejas koncertam, kurā kopā ar “Skan” muzicēs ģitāras virtuozs Kaspars Zemītis un solists Mariuss Grencis. Pirms jubilejas koncerta, februāra beigās, dosimies dziesmotā braucienā uz Gdaņsku, Poliju, kur norisināsies Starptautisks koru konkurss. Polijā ir ļoti spēcīga un attīstīta kora dziedāšana, konkurss mums būs lielisks izaicinājums un nopietns pārbaudījums vienlaikus. Polijā izpildīsim konkursam pieteikto repertuāru un uzstāsimies baznīcā, tādēļ koncerts Valmieras Romas katoļu baznīcā būs kā sava veida ģenerālmēģinājums šim notikumam. Koncertā skanēs a cappella dziesmas, arī koru konkursa repertuārs,” pastāstīja Irēna Zelča.
Vēlam korim “Skan” skanīgu startu Starptautiskajā koru konkursā un aicinām ikvienu uz muzikālo satikšanos Valmieras Romas katoļu baznīcā 16.februārī!

Tikšanās par glāžu depozīta sistēmu ieviešanu pasākumos Valmieras novadā
2025-02-19 14:00 - 15:00 | Valmieras Kultūras centrs, Rīgas iela 10, Valmiera, Latvija
Aicinām 19. februārī plkst. 14.00 Valmieras Kultūras centrā (Rīgas iela 10) uzņēmējus, kas pasākumos nodarbojas ar izbraukuma ēdināšanu, uz tikšanos ar Valmieras novada pašvaldības pārstāvjiem un SIA “Depozīts” par glāžu depozīta sistēmu nodrošināšanu pasākumos Valmieras novadā 2025. gadā.
Pieteikties pasākumam var līdz 18. februārim, aizpildot anketu forms.gle/r1k4n5GNiTMazUnE9.

Pasākums tiek organizēts INTERREG Baltijas jūras reģiona programmas projekta “BALTIPLAST” ietvaros.

Austrumlatvijas koklētāju ansambļu koncerts
2025-02-21 18:00 - 19:30 | Valmieras Kultūras centra lielā zāle, Rīgas iela 10, Valmiera, Latvija
21.02. plkst. 18.00 Valmieras Kultūras centrā norisināsies Austrumlatvijas koklētāju ansambļu koncerts
Ieeja bez maksas

Austrumu deju studijas "Karkadē" jubilejas koncerts
2025-02-22 18:00 - 19:00 | Kocēnu kultūras nams, Alejas iela 3, Kocēni
Sestdien, 22. februārī, plkst.18.00 aicinām piedzīvot neaizmirstamu vakaru, kurā saplūdīs austrumu deju kaislība, grācija un maģija!Godinot Austrumu deju studijas “Karkadē” 15 gadu jubileju, Kocēnu Kultūras namā uzstāsies gan studijas talantīgās dejotājas, gan īpaši viesi, sniedzot krāšņu priekšnesumu dažādos eksotisko deju stilos – noslēpumainām austrumu dejām, ugunīgām flamenko, aizraujošām indiešu un dzirksotošām čigānu dejām!Iedvesmojošs stāsts par deju kā dzīves ceļu, kas atmodina sievišķību un dzīvesprieku, kā arī sniedz iespēju realizēties radošajā hobijā.Aicinām ienirt austrumu maģiskā pasaulē kopā ar mums!
Koncertā piedalīsies:
Austrumu deju studija “Karkadē” (Valmiera)
Oriental studija “Zafira” (Rīga)
Oriental studija “Al Rada” (Rīga)
Eksotisko deju studija “Soul Sisters” (Sigulda)
Deju studija “Hayat” (Tartu)
Deju studija “Venera” (Jelgava)
Līga Saukante (Valmiera)
Elīna Patrīcija Anspoka (Rīga)
Katrīna Ostrovska (Rīga)
Ieeja: 5 EUR. Biļetes “Biļešu Paradīzē” un pirms pasākuma – Kocēnu Kultūras namā.

Raimonda Ozola jubilejas koncerts
2025-02-22 19:00 - 20:30 | Valmieras Kultūras centra lielā zāle, Rīgas iela 10, Valmiera, Latvija
Latvijas pirmā vijole, Raimonds Ozols, šogad atzīmē savu 60.jubileju! Pēc īpaša klausītāju pieprasījuma, Raimonds turpina svinības – Rīgā, Valmierā un Ventspilī.
Uz skatuves, kopā ar Raimondu, atradīsies grupaRaimonda Macata vadībā – Raimonds Macats (taustiņi), Mārcis Auziņš (ģitāra), Norberts Skraucis (kontrabass), Ainis Zavackis (bungas), un stīgu kvartets.
Koncerta īpašie viesi -Valts Pūce, Aivars Gudrais, Madars Kalniņš un pārsteiguma viesi!
Biļetes var iegādāties “Biļešu Paradīzē”.

Valmieras novada tautas deju kolektīvu skate
2025-03-01 13:00 - 15:00 | Valmieras Kultūras centra lielā zāle, Rīgas iela 10, Valmiera, Latvija
1.martā plkst.13.00 Valmieras Kultūras centrā notiks Valmieras novada tautas deju kolektīvu skate.
Ieeja bez maksas

Ainars Bumbieris Sieviešu dienai veltītā koncertā "TAVS SKAISTUMS"
2025-03-02 16:00 - 17:30 | Valmieras Kultūras centra lielā zāle, Rīgas iela 10, Valmiera, Latvija
“Kaut bijis Tev dzīvē jau ziedu tik daudz,
Tev katru gad’ no jauna jāuzplaukst.
Ziedus, kas dzejā zied – nenolauzt,
Vien visskaistākajam ziedam uz pasaules – sievietei,
Ik gad’ no jauna ir jāuzplaukst!”
Dziedātājs Ainars Bumbieris, pirmo reizi savā karjerā, aicina uz plašu koncerttūri visā Latvijā, piedāvājot 2025. gada pavasara neaizmirstamāko muzikālo notikumu – koncertšovu “Tavs skaistums”. Šis īpašais koncerts ir veltīts sievietēm un viņu svētku mēnesim – martam, piedāvājot patiesu mīlestības apliecinājumu sievietes skaistumam, spēkam un sievišķībai.
Koncertšovs “Tavs skaistums” ir dāvana, ko ikviens vīrietis var pasniegt savai sievietei, ļaujot viņai justies novērtētai, mīlētai un laimīgai. Martā nav labākas dāvanas kā svētki, kuros mūzika zied un vārdi par sievietes skaistumu dzied – tas būs emociju, smieklu,un labsajūtā pavadīts vakars, kurš paliks atmiņās vēl ilgi. Tāpēc deju kurpes noteikti ņemiet līdzi!
Ainara Bumbiera izildītās un tautā iemīļotās dziesmas – “Tavs skaistums”, “Krokusi”, “Sniegpulkstenītes”, “Baltie ziedi”, “Zelta rudens” un daudzas citas – uzplauks kā pavasara ziedi koncertā. Savukārt jaunas un vēl nedzirdētas kompozīcijas papildinās šo vakaru un padarīs vēl īpašāku. Dzīvās grupas pavadīts, šā koncertšova muzikālais skanējums veidos koncertu, kas priecēs gan acis, gan sirdi, gan radot gaišumu dvēselē – uzlādēs un iedvesmos jaunam un labsajūtas pilnam gadam.
Aicinām uz koncertšoviem visā Latvijā:
2.marts – Valmieras Kultūras centrs, 16:00
7.marts – Daugavpils Kultūras pils, 19:00
14.marts – Ziemeļblāzmas Kultūras pils, 18:00
(uz koncertu galvaspilsētā Rīgā, biļešu tirdzniecības informācija sekos)
15.marts – Rojas Kultūras centrs, 17:00
21.marts – Alūksnes Kultūras centrs, 19:00
28.marts – Liepājas Latviešu Biedrības nams, 19:00
30.marts – Teātra nams “Jūras vārti”, Ventspils, 16:00
